जीएसटी में अधिकतम टैक्स रेट 28 से बढ़कर 40 फीसदी होगा
नई दिल्ली | जीएसटीकी नई व्यवस्था में टैक्स रेट 40% तक हो सकता है। जीएसटी काउंसिल में मौजूदा अधिकतम रेट 28% को बढ़ाने पर सहमति बन गई है। इसके लिए मॉडल जीएसटी बिल में संशोधन किया जाएगा। वित्त मंत्रालय के सूत्रों ने यह जानकारी दी। केंद्र सरकार ने 1 जुलाई से जीएसटी लागू करने का लक्ष्य रखा है। मॉडल जीएसटी कानून के आधार पर ही केंद्रीय जीएसटी और राज्य जीएसटी बिल बनाए जाने हैं। केंद्र सरकार बजट सत्र में ही केंद्रीय जीएसटी का बिल पेश करना चाहती है। बजट सत्र का दूसरा भाग 9 मार्च से शुरू होगा। केंद्रीय बिल को संसद में मंजूरी मिलने के बाद सभी राज्य अपनी विधानसभाओं में राज्य जीएसटी बिल लाएंगे और पास कराएंगे। शेषपेज | 9 पर
जीएसटीमें किस वस्तु या सेवा पर कितना टैक्स और सेस लगे, अभी यह तय होना भी बाकी है। केंद्र और राज्यों के अधिकारी जल्दी ही इसके लिए बैठक करेंगे। अधिकारियों के तय करने के बाद वह प्रस्ताव जीएसटी काउंसिल के सामने रखा जाएगा।
जीएसटीरेट में क्या बदल रहा है?
मौजूदाजीएसटी बिल में प्रावधान है कि टैक्स रेट ‘14% से अधिक नहीं’ हो सकता। केंद्र और राज्य, दोनों के 14-14 फीसदी मिलाकर यह 28% बनता है। अभी अधिकतम 28% रेट का ही प्रावधान है। बिल में 14% को बढ़ाकर 20% किया जाएगा। यानी केंद्र-राज्य दोनों का मिलाकर टैक्स रेट 40% होगा।
अधिकतमरेट के साथ टैक्स स्लैब भी बदलेगा?
नहीं।अधिकतम रेट बढ़ने से मौजूदा स्लैब पर फिलहाल कोई असर नहीं होगा। यह 5%, 12%, 18% और 28% बना रहेगा। पिछले साल काउंसिल में चार स्लैब पर सहमति बनी थी।
तोटैक्स रेट 40 फीसदी क्यों किया जा रहा है?
अभीअधिकतम रेट 28% है। भविष्य में इसे बढ़ाने की जरूरत पड़ी तो संसद की इजाजत लेनी पड़ेगी। इससे बचने के लिए सरकार ज्यादा टैक्स रेट की मंजूरी पहले से लेकर रखना चाहती है।
बदलाव : काउंसिल में बनी सहमति, मॉडल जीएसटी बिल में होगा संशोधन
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva